ROMANIA

JUDETUL NEAMT

COMUNA ION CREANGA

PRIMAR

**PROIECT DE HOTĂRÂRE**

**Nr. 150 din 08.12.2023**

**privind aprobarea numărului total de de asistenți personali ai persoanelor cu handicap grav pntru anul 2024**

 Analizând temeiurile juridice :

-art.7, art. 33 alin.(1), art.35, art. 37- art.42, art.44 din Legea nr. 448/2006 privind protecţia şi promovarea drepturilor persoanelor cu handicap,republicată, cu modificările şi completările ulterioare;

-Art.35 şi art.36 din H.G nr. 268/2007 privind aprobarea Normelor metodologice de aplicare a prevederilor Legii nr. 448/2006 privind protectia si promovarea drepturilor persoanelor cu handicap, cu modificările şi completările ulterioare;

-Legea nr.292/2011, legea asistenţei sociale, cu modificările şi completările ulterioare;

 Ținând cont de prevederile :

-H.C.L nr. 2/2018 privind aprobarea Regulamentului de organizare si functionare al Compartimentului de Asistenta sociala ,

- H.C.L nr.142 din 20.11.2023 pentru aprobarea reorganizarii aparatului de specialitate al primarului comunei Ion Creanga incepand cu 01.11.2023 precum si pentru aprobarea statului de functii si a organigramei in conformitate cu Legea nr. 296/2023 privind unele masuri fiscal bugetare pentru asigurarea sustenabilitatii financiare al României pe termen lung,

 Luând act de :

* Referatul de aprobare nr. 15118 din 04.12.2023, prezentat și susținut de primarul comunei Ion Creangă, domnul Tabacariu Dorin ,
* Raportul compartimentului de specialitate, inregistrat la nr. 15217 din 05.12.2023 ;
* Avizele Comisiilor de specialitate ale Consiliului Local Ion Creangă;
* avizul pentru legalitate,intocmit de secretarul general al UAT ,

 In temeiul dispozitiilor, art. 5 lit. „k” , art.129 alin.(2) ,lit.” d ”; alin.( 7 ) lit.” b ”, art.139 alin.(1) , art. 140, alin.(1) , precum și al art. 196, alin.(1) lit. „a”din Codul administrativ aprobat prin Ordonanta de Urgenta a Guvernului nr. 57 din 03.07.2019, cu modificările și completările ulterioare.

 În temeiul prevederilor art.139 alin.(1) şi art.196 alin.(1 ) lit.a) din O.U.G. nr. 57/2019 privind Codul administrativ ,cu modificările şi completările

 **Primarul comunei Ion Creanga, judetul Neamt ,**

**PROPUNE :**

**Art. 1** Se aprobă pentru anul 2024 un număr de 20 asistenți personali pentru persoanele adulte cu handicap grav și copiii cu handicap grav de pe raza comunei Ion Creangă**.**

**Art. 2** Contractul individual de muncă al asistentului personal se încheie pe durată determinată, în funcție de valabilitatea certificatului de persoană cu handicap,

 **Art. 3** Primarul comunei impreuna cu compartimentul de asistentă sociala , compartimentul financiar – contabilitate din cadrul aparatului de specialitate al primarului comunei Ion Creanga, vor duce la indeplinire prevederile prezentei .

 **Art. 4** Secretarul general al UAT , va comunica prezenta institutiilor, autoritatilor si persoanelor interesate .

INITIATOR

PRIMAR

 Dumitru – Dorin TABACARIU

 ROMÂNIA

JUDEŢUL NEAMT

PRIMĂRIA COMUNEI ION CREANGA

Nr . 15118 din 04.12.2023

**REFERAT DE APROBARE**

**Al Proiectului de hotărâre privind aprobarea numărului total de de asistenți personali ai persoanelor cu handicap grav pntru anul 2024**

 Pentru sustinerea Proiectului de hotarare privind aprobarea numărului de asistenţi personali ai persoanelor cu handicap grav pentru anul 2024 Consiliul Local , in exercitarea atributiilor prevazute de OUG nr.57/2019 privind Codul Administrativ, cu modificarile si completarile ulterioare , asigura, potrivit competentei sale si in conditiile legii, cadrul necesar pentru furnizarea serviciilor publice de interes local privind serviciile sociale pentru protectia copilului, a persoanelor cu handicap, a persoanelor varstnice, a familiei si a altor persoane sau grupuri aflate in nevoie sociala.

 Potrivit prevederilor Legii nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare, persoanele cu handicap grav care necesită ingrijire din partea unei alte persoane poate opta pentru asistent personal sau pentru acordarea unei indemnizaţii echivalente cu salariul net al asistentului social din sectorul bugetar, altele decât cele cu paturi.

 Salarizarea asistentului personal se suportă din bugetul de stat in procent de 90 % si bugetul local in procent de 10% .

 Necesitatea si oportunitatea inițierii și aprobării Proiectului de hotarare privind aprobarea numărului total de asistenţi personali ai persoanelor cu handicap grav pentru anul 2024 o reprezintă asigurarea bazei de calcul privind asigurarea fondurilor din bugetul local pentru plata salariilor asistenților personali pentru anul 2024.

 Analizând cheltuielile realizate din bugetul local pentru anul 2023, estimăm că pentru anul 2024 ne este necesar un număr de 20 asistenți personali ai persoanelor cu handicap grav.

 Având in vedere aceste considerente, propun spre dezbatere și aprobarea Consiliului local al comunei Ion Creanga , Proiectul de hotarare privind aprobarea numărului total de asistenţi personali ai persoanelor cu handicap grav pentru anul 2024, proiect pe care îl consider necesar și oportun.

PRIMAR ,

Dumitru- Dorin TABACARIU

 ROMÂNIA

JUDEŢUL NEAMT

PRIMĂRIA COMUNEI ION CREANGA

Nr . 15118 din 04.12.2023

**RAPORT DE SPECIALITATE**

**la Proiectul de hotărâre privind aprobarea numărului total de de asistenți personali ai persoanelor cu handicap grav pntru anul 2024**

 În înţelesul Legii nr.448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare, persoanele cu handicap sunt acele persoane cărora, datorită unor afecţiuni fizice, mentale sau senzoriale, le lipsesc abilităţile de a desfăşura în mod normal activităţi cotidiene, necesitând măsuri de protectie în sprijinul recuperării, integrării şi incluziunii sociale. În conformitate cu art.35 din aceeaşi lege, copilul cu handicap grav, persoana adultă cu handicap grav, au dreptul la un asistent personal, în baza evaluării sociopsihomedicale .

 Asistentul personal al persoanei cu handicap grav este persoana care supraveghează, acordă asistenţă şi îngrijire copilului sau adultului cu handicap grav, pe baza planului de recuperare pentru copilul cu handicap, respectiv a planului individual de servicii al persoanei adulte cu handicap. Asistentul personal poate fi încadrat cu contract individual de muncă pe perioadă nedeterminată sau pe perioadă determinată, în funcţie de valabilitatea certificatului de încadrare în grad de handicap.

 Legea nr.448/2006 privind protecţia şi promovarea drepturilor persoanelor cu handicap,republicată, cu modificările şi completările ulterioare , art.7 prevede: ,,*Promovarea şi respectarea drepturilor persoanelor cu handicap revin, în principal, autorităţilor administraţiei publice locale unde îşi are domiciliul sau reşedinta persoana cu handicap şi, în subsidiar, respectiv complementar, autoritătilor administratiei publice centrale, societăţii civile şi familiei sau reprezentantului legal al persoanei cu handicap* “

 În conformitate cu art.40 şi 44 din Legea mr. 448 / 2006 privind protecţia şi promovarea drepturilor persoanelor cu handicap,republicată, cu modificările şi completările ulterioare ,,*Autorităţile administraţiei publice locale au obligaţia să prevadă în bugetul local sumele necesare din care se suportă salarizarea, precum şi celelalte drepturi cuvenite asistentului personal, potrivit legii. Sumele se asigură în proporţie de cel mult 90% de la bugetul de stat, din sume defalcate din taxa pe valoarea adaugată, în baza numărului de beneficiari comunicat de unităţile administrativ-teritoriale, precum şi obligaţia*:

 *a) de a angaja şi salariza asistentul personal al persoanei cu handicap grav, în condiţiile prezentei legi;*

 *b) de a asigura şi garanta plata indemnizaţiei lunare, în cazul în care persoana cu handicap grav sau reprezentantul ei legal a optat pentru aceasta*.”

 Potrivit O.U.G. nr. 57/2019 privind Codul administrativ,cu modificările şi completările ulterioare, art.129, alin.7, litera ,,b” , prevede :

 ,, *In exercitarea atributiilor prevazute la alin. (2) lit. d), consiliul local asigura, potrivit competentei sale si in conditiile legii, cadrul necesar pentru furnizarea serviciilor publice de interes local privind : b) serviciile sociale pentru protectia copilului, a persoanelor cu handicap, a persoanelor varstnice, a familiei si a altor persoane sau grupuri aflate in nevoie sociala;*”

 Legea nr.292/2011, legea asistenţei sociale, cu modificările şi completările ulterioare,art.88 prevede că ,,*Autorităţile administraţiei publice locale au obligaţia de a asigura, cu prioritate, servicii de îngrijire la domiciliu destinate persoanelor cu dizabilităti, precum şi în centre de zi adaptate nevoilor acestora, cum ar fi : centre de recuperare/readaptare, centre de inserţie / reinserţie socială, centre de socializare, centre de terapie ocupaţională şi alte terapii speciale, centre de asistare şi îngrijire pe timpul zilei*, *ateliere protejate/unităţi protejate, şi altele asemenea, potrivit atribuţiilor stabilite prin legile speciale*.”

 Potrivit art.6, alin.2 din H.G. nr.427/2001 pentru aprobarea Normelor metodologice privind condiţiile de încadrare, drepturile şi obligaţiile asistentului personal al persoanei cu handicap , cu modificările şi completările ulterioare, prevede că ,, *Anual, la propunerea primarului, consiliul local va aproba numărul asistenților personali.*’’

 La finele anului 2023, în organigrama instituției avem aprobat un număr de 20 de posturi de asistenți personali ai persoanelor cu handicap grav. În prezent, în cadrul Primăriei comunei Ion Creangă sunt încadraţi cu contract individual de muncă un număr de 15 asistenți personali pentru îngrijirea persoanelor cu handicap grav și 26 indemnizatii ai persoanelor cu handicap grav

 Analizând prevederile bugetare la cheltuieli de personal prevăzute în bugetul local pe anul 2023, proiectul de buget estimat pentru anul 2024, precum și execuția veniturilor şi cheltuielilor propunem stabilirea numărului de asistenţi personali ai persoanelor cu handicap pentru anul 2024, respectiv sa rămână la 20 de posturi. Având în vedere prevederile legale sus-menţionate este necesară adoptarea unei hotărâri privind aprobarea numărului de asistenţi personali , pentru anul 2024.

**INTOCMIT**

**Compartiment de Asistenta sociala**

Mihaela POPESCU………………………………..

Irina PATRASCU ………………………………..

  **AVIZ**

**privind avizul de legalitate**  **la proiectul de hotărâre privind aprobarea numărului total de de asistenți personali ai persoanelor cu handicap grav pntru anul 2024**

 În conformitate cu prevederile art.243 alin.(1) lit.”a” din O.U.G nr.57/ 2019 privind Codul administrativ , înaintez consiliului local prezentul aviz.

 Analizând proiectul de hotărâre inițiat de primarul comunei Ion Creanga , am constatat că sunt îndeplinite condiţiile de fond și de formă ale proiectului de hotărâre :

* S-au respectat normele de tehnică legislativă pentru elaborarea proiectului de hotărâre, respectiv prevederile Legii nr.24/2000, republicată, cu modificările şi completările ulterioare
* Este iniţiat de dl. primar, conf.art. 136 alin.(1) din O.U.G nr.57/ 2019 privind Codul administrativ ,

 Este elaborat conform : art. 5 lit. „k” , art.129 alin.(2) ,lit.” d ”; alin.( 7 ) lit.” b ”, art.139 alin.(1) , art. 140, alin.(1) , precum și al art. 196, alin.(1) lit. „a”din Codul administrativ aprobat prin Ordonanta de Urgenta a Guvernului nr. 57 din 03.07.2019, cu modificările și completările ulterioare.

 Tinând cont ca proiectul de hotărâre, este insotit de referatul de aprobare al primarului comunei si de raportul compartimentului de specialitate , consider că sunt îndeplinite condiţiile şi avizez favorabil proiectul de hotărâreprivind aprobarea numărului total de de asistenți personali ai persoanelor cu handicap grav pntru anul 2024

Ion Creanga , la data de 04.12.2023

SECRETAR GENRAL

Mihaela Niță